CELEX: 32012D0144
Language: bg
Date: 2012-03-08 00:00:00
Title: Решение за изпълнение 2012/144/ОВППС на Съвета от 8 март 2012 година за изпълнение на Решение 2010/656/ОВППС за подновяване на ограничителните мерки срещу Кот д’Ивоар

9.3.2012   
            
            
               BG
            
            
               Официален вестник на Европейския съюз
            
            
               L 71/50
            
         РЕШЕНИЕ ЗА ИЗПЪЛНЕНИЕ 2012/144/ОВППС НА СЪВЕТА
   от 8 март 2012 година
   за изпълнение на Решение 2010/656/ОВППС за подновяване на ограничителните мерки срещу Кот д’Ивоар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение 2010/656/ОВППС на Съвета от 29 октомври 2010 г. за подновяване на ограничителните мерки срещу Кот д’Ивоар (1), и по-специално член 6, параграфи 1 и 2 от него,
   като има предвид, че:
   
               (1)
            
            
               На 29 октомври 2010 г. Съветът прие Решение 2010/656/ОВППС.
            
         
               (2)
            
            
               Въз основа на прегледа на списъка на лицата и образуванията, към които се прилагат предвидените в Решение 2010/656/ОВППС ограничителни мерки, Съветът смята, че повече няма основания някои лица да продължават да фигурират във въпросния списък.
            
         
               (3)
            
            
               Освен това информацията във връзка с едно от лицата в списъка в приложение I и във връзка с лицата в списъка в приложение II към Решение 2010/656/ОВППС следва да бъде актуализирана,
            
         ПРИЕ НАСТОЯЩОТО РЕШЕНИЕ:
   Член 1
   В приложение I към Решение 2010/656/ОВППС вписването относно следното лице:
   Désiré Tagro
   се заменя с вписването, посочено в приложение I към настоящото решение.
   Член 2
   Приложение II към Решение 2010/656/ОВППС се заменя с текста от приложение II към настоящото решение.
   Член 3
   Настоящото решение влиза в сила в деня на приемането му.
   
      Съставено в Брюксел на 8 март 2012 година.
      
         
            За Съвета
         
         
            Председател
         
         M. BØDSKOV
      
   
   
      (1)  ОВ L 285, 30.10.2010 г., стр. 28.
   
      ПРИЛОЖЕНИЕ I
      
         Вписване, посочено в член 1
      
      
                  Име (и евентуални псевдоними)
               
               
                  Идентификационни данни (дата и място на раждане, № на паспорт/лична карта и т.н.)
               
               
                  Основания за включване в списъка
               
               
                  Дата на посочване от страна на ООН
               
            
                  Désiré Tagro
               
               
                  Паспорт №: PD–AE 065FH08
                  Дата на раждане: 27 януари 1959 г.
                  Място на раждане: Issia, Кот д’Ивоар
                  Починал на 12 април 2011 г. в Абиджан
               
               
                  Генерален секретар в т.нар. „президентство“ на Лоран Гбагбо: участие в незаконното правителство на Лоран Гбагбо, възпрепятстване на мирния процес и процеса на помирение, отхвърляне на резултатите от президентските избори, участие в насилническите репресии над народните движения.
               
               
                  Дата на посочване от ООН: 30.3.2011 г.
                  (Посочване от Европейския съюз: 22.12.2010 г.)
               
            
   
      ПРИЛОЖЕНИЕ II
      
         
            „ПРИЛОЖЕНИЕ II
            
               Списък на лицата, посочени в член 4, параграф 1, буква б) и член 5, параграф 1, буква б)
            
            
                         
                     
                     
                        Име (и евентуални псевдоними)
                     
                     
                        Идентификационни данни
                     
                     
                        Основания за включване в списъка
                     
                  
                        1.
                     
                     
                        Kadet Bertin
                     
                     
                        Роден през 1957 г. в Mama
                     
                     
                        Специален съветник на Лоран Гбагбо по сигурността, отбраната и военното оборудване, бивш министър на отбраната на Гбагбо.
                        Племенник на Лоран Гбагбо.
                        В изгнание в Гана. Има издадена международна заповед за неговото арестуване.
                        Отговорност за случаи на насилие и принудителни отвличания, за финансирането и въоръжаването на милициите и на „младите патриоти“ (COJEP).
                        Участвал във финансирането и трафика на оръжие, както и в заобикалянето на ембаргото.
                        Kadet Bertin е поддържал привилегировани контакти със западните милиции и е бил връзката на Гбагбо с тези групи. Участвал в създаването на „Force Lima“ (ескадрони на смъртта).
                        Откакто е в изгнание в Гана, продължава да подготвя повторното въоръжено завземане на властта. Той иска и незабавното освобождаване на Гбагбо.
                        С финансовите си средства, с познаването на незаконните канали за трафик на оръжие и с продължаващите си връзки с все още действащи групи на милициите (най-вече в Либерия) Kadet Bertin продължава да бъде реална заплаха за сигурността и стабилността в Кот д’Ивоар.
                     
                  
                        2.
                     
                     
                        Oulaï Delafosse
                     
                     
                        Роден на 28 октомври 1968 г.
                     
                     
                        Бивш заместник-префект на Toulepleu. Председател на Union Patriotique de Résistance du Grand Ouest (Патриотичният съюз за съпротива на големия Запад).
                        Като главатар на милиция е отговорен за актове на насилие и престъпления, най-вече в района на Toulepleu.
                        Изпълнявайки преките заповеди на Kadet Bertin, по време на постелекторалната криза се проявява доста активно в набирането на либерийски наемници, както и в незаконния трафик на оръжие от Либерия. Неговите военни части всяват терор през целия период на постелекторалната криза, като елиминират стотици хора, произхождащи от северната част на Кот д’Ивоар.
                        Поради политическия си екстремизъм, близостта си с Kadet Bertin и силните връзки, които е поддържал със средите на либерийските наемници, той продължава да бъде заплаха за стабилността на страната.
                     
                  
                        3.
                     
                     
                        Pastor Gammi
                     
                     
                         
                     
                     
                        Главатар на създадената през 2004 г. милиция „Mouvement ivoirien pour la Libération de l’Ouest“ (MILOCI) (Движение на Кот д’Ивоар за освобождение на Запада). Като главатар на поддържащата Гбагбо милиция MILOCI той участва в редица убийства и актове на насилие.
                        Избягал в Гана (вероятно се намира в Takoradi). Има издадена международна заповед за неговото арестуване.
                        Откакто е в изгнание, той се е присъединил към „Coalition Internationale pour la Libération de la Côte d’Ivoire“ (CILCI) (Международната коалиция за освобождение на Кот д’Ивоар), която проповядва „въоръжена съпротива“ за връщането на Гбагбо на власт.
                     
                  
                        4.
                     
                     
                        Marcel Gossio
                     
                     
                        Роден на 18 февруари 1951 г. в Adjamé
                        Паспорт №: 08AA14345 (изтичащ на 6 октомври 2013 г.)
                     
                     
                        Избягал от Кот д’Ивоар. Има издадена международна заповед за неговото арестуване. Замесен в отклоняването на обществени средства и във финансирането и въоръжаването на милициите.
                        Ключова фигура във финансирането на клана Гбагбо и милициите. Той е и централна фигура в рамките на незаконния трафик на оръжие.
                        Поради значителните средства, които е отклонил, и познаването на незаконните мрежи за въоръжаване, той продължава да бъде риск за стабилността и сигурността на Кот д’Ивоар.
                     
                  
                        5.
                     
                     
                        Justin Koné Katina
                     
                     
                         
                     
                     
                        Избягал в Гана. Има издадена международна заповед за неговото арестуване.
                        Замесен в обира на Централната банка на държавите от Западна Африка (BCEAO).
                        Откакто е в изгнание, той не спира да претендира, че е говорител на Гбагбо. В съобщение за печата от 12.12.2011 г. той поддържа тезата, че Уатара никога не е печелил изборите и смята, че новият режим е нелегитимен. Той призовава за съпротива, като смята, че Гбагбо ще се върне на власт.
                     
                  
                        6.
                     
                     
                        Ahoua Don Mello
                     
                     
                        Роден на 23 юни 1958 г. в Bongouanou
                        Паспорт № PD-AE/044GN02 (изтичащ на 23 февруари 2013 г.)
                     
                     
                        Говорител на Лоран Гбагбо. Бивш министър по въпросите на оборудването и реорганизацията в нелегитимното правителство.
                        В изгнание в Гана. Има издадена международна заповед за неговото арестуване.
                        Откакто е в изгнание, продължава да твърди, че изборът на президента Уатара е фалшифициран и не признава неговата власт. Той отказва да отговори на призива на правителството на Кот д’Ивоар за помирение и в пресата редовно призовава за въстание, осъществява обиколки из бежанските лагери в Гана с цел мобилизация.
                        През декември 2011 г. обявява, че Кот д’Ивоар е „обсадена племенна държава“ и че „дните на режима на Уатара са преброени“.
                     
                  
                        7.
                     
                     
                        Moussa Touré Zéguen
                     
                     
                        Роден на 9 септември 1944 г.
                        Стар паспорт № AE/46CR05
                     
                     
                        Ръководител на Groupement des Patriotes pour la Paix (GPP) (Групировка на патриотите за мир).
                        Основател на „Coalition Internationale pour la Libération de la Côte d’Ivoire“ (CILCI) (Международната коалиция за освобождение на Кот д’Ивоар).
                        Главатар на милиция от 2002 г., той ръководи GPP от 2003 г. Под негово командване GPP се превръща във „въоръжената ръка“ на Гбагбо в Абиджан и южната част на страната.
                        Заедно с GPP той е отговорен за много голям брой актове на насилие, насочени предимно срещу населението от северната част на страната и противниците на режима.
                        Лично замесен в актовете на насилие след изборите (по-специално в кварталите Abobo и Adjamé).
                        В Акра, където се намира в изгнание, Touré Zéguen основава „Coalition Internationale pour la Libération de la Côte d’Ivoire“ (CILCI) (Международната коалиция за освобождение на Кот д’Ивоар), чиято цел е да върне отново Гбагбо на власт.
                        Откакто е в изгнание, той не спира да прави провокационни изявления (напр. пресконференцията от 9 декември 2011 г.) и следва логика, подчинена силно на конфликта и въоръжения реванш. Смята, че Кот д’Ивоар е нелегитимен под управлението на Уатара и че страната е била „колонизирана отново“ и „приканва населението на Кот д’Ивоар да прогони самозванците“ (сп. „Jeune Afrique“, юли 2011 г.).
                        Поддържа блог, съдържащ яростни призиви за мобилизация на народа на Кот д’Ивоар срещу Уатара.“